《水村即景》
清代·刘廷玑

睡去斜阳在露台，醒时明月满湖隈。清光忽向云中没，凉气初从水上来。

小艇飞声知笛近，间鸥结伴傍芦回。夜深渔火临流乱，箬笠风前酒一杯。

作者简介：清汉军镶红旗人，字玉衡，号在园。康熙间任处州知府。建莲城书院为义学，立南明书院为讲学之地。官至江西按察使，因故降淮扬道。有《葛庄诗集》、《在园杂记》。